text: En els últims dotze mesos, 431 milions de persones de 24 estats han sofert algun tipus d'atac de l'anomenat cibercrim, que s'entén com la delinqüència perpetrada a través de sistemes informàtics o d'Internet. Els atacs informàtics han provocat, en el darrer any, pèrdues de 83.000 milions d'euros en cost directe i de 199.000 milions d'euros en temps dedicat a la resposta a aquests atacs. El resultat total és de 289.000 milions d'euros en pèrdues econòmiques i més d'un milió de víctimes adultes al dia, una xifra que a Catalunya equival a prop de 150 víctimes cada hora. Els intents de contagi amb codi maligne (malware), els intents d'accés als comptes personals dels usuaris de xarxes socials i les estafes a través d'Internet són els atacs que es registren més freqüentment, no tan sols en ordinadors sinó, cada vegada més, en dispositius mòbils com telèfons, PDAs, etc.
  La seguretat TIC a les empreses catalanes, en xifres:
  Un dels reptes de les empreses, ara per ara, serà assumir certes mesures per garantir la continuïtat dels negocis.
  57%: empreses que no tenen una norma de seguretat informàtica que reculli les diferents pràctiques de seguretat. 11,4%: empreses que no requereixen identificació amb usuari i contrasenya per accedir als seus sistemes d'informació.
  84%: empreses que guarden informació confidencial en els sistemes d'informació. El 54% d'aquestes, no classifiquen aquesta informació per nivells de confidencialitat.
  61,4%: empreses que reconeixen que la col·laboració interpersonal i entre empreses és un aspecte important del model de negoci. 59,3% empreses que no controlen l'ús de la missatgeria instantània, videoconferències, compartició de documents, etc…
  52%: empreses que no han passat mai una auditoria de seguretat per detectar mancances i definir plans de millora.